Pielikums

Jelgavas valstspilsētas pašvaldības domes

22.12.2022. lēmumam Nr.18/29

**NOLIKUMS**

**„JELGAVAS VALSTSPILSĒTAS PAŠVALDĪBAS DOMES DEPUTĀTU UN**

**PAŠVALDĪBAS DARBINIEKU ATLĪDZĪBAS KĀRTĪBA”**

*Izdots saskaņā ar Pašvaldību likuma 10. panta pirmās daļas 14. punktu un Valsts un pašvaldību institūciju amatpersonu un darbinieku atlīdzības likumu*

1. **Vispārīgie jautājumi**

Nolikums nosaka kārtību, kādā nosakāma atlīdzība Jelgavas valstspilsētas pašvaldības domes (turpmāk – dome) deputātam, domes priekšsēdētājam, domes priekšsēdētāja vietniekam, domes priekšsēdētāja padomniekam, Jelgavas valstspilsētas pašvaldības (turpmāk – pašvaldība) izpilddirektoram, izpilddirektora vietniekam, pašvaldības iestādes (turpmāk – iestādes) vadītājam un darbiniekam (turpmāk – darbinieks).

* 1. Nolikums neattiecas uz pedagogiem pašvaldības izglītības iestādēs.
  2. Atlīdzību domes deputātam, domes priekšsēdētājam, priekšsēdētāja vietniekam, domes priekšsēdētāja padomniekam, pašvaldības izpilddirektoram (turpmāk – izpilddirektors), izpilddirektora vietniekam, iestādes vadītājam un darbiniekam nosaka saskaņā ar Valsts un pašvaldību institūciju amatpersonu un darbinieku atlīdzības likumu (turpmāk – Atlīdzības likums), Darba likumu, Ministru kabineta noteikumiem un šo nolikumu.
  3. Rīkojumu par šajā nolikumā noteikto vispārējo piemaksu, prēmiju, naudas balvu, sociālo garantiju un atvaļinājumu piešķiršanu, par kvalifikācijas paaugstināšanu un ar papildu atlīdzību saistītajiem pasākumiem izdod:

1.4.1. domes priekšsēdētājam - domes priekšsēdētāja vietnieks (izņemot prēmijas);

1.4.2. domes priekšsēdētāja vietniekam – domes priekšsēdētājs (izņemot prēmijas);

1.4.3. domes priekšsēdētāja padomniekam- domes priekšsēdētājs;

1.4.5. izpilddirektoram– domes priekšsēdētājs;

1.4.6. izpilddirektora vietniekam - izpilddirektors;

1.4.7. iestādes vadītājam – izpilddirektors;

1.4.8. iestādes darbiniekam – iestādes vadītājs.

* 1. Prēmijas un naudas balvas piešķiršanu un tās maksimālo apmēru nosaka ar domes priekšsēdētāja rīkojumu izveidota Jelgavas valstspilsētas pašvaldības amatpersonu (darbinieku) prēmēšanas un naudas balvas piešķiršanas darba grupa.

1. **Atlīdzības noteikšana domes deputātam, kurš neieņem algotu amatu domē**

Domes deputāts (turpmāk – deputāts) saņem mēnešalgu par piedalīšanos domes, komiteju un komisiju sēdēs un par citu deputāta pienākumu pildīšanu saskaņā ar Atlīdzības likuma nosacījumiem.

Lēmumu par deputātu mēnešalgas noteikšanas apmēru pieņem dome.

* 1. Deputātam amata pienākumu veikšanai tiek apmaksāti sakaru izdevumi saskaņā ar iesniegtajiem izdevumu attaisnojošajiem dokumentiem līdz 15 *euro* mēnesī.
  2. Deputātam saskaņā ar Atlīdzības likuma nosacījumiem un Ministru kabineta noteikumiem par valsts un pašvaldību institūciju amatpersonu un darbinieku sociālajām garantijām (turpmāk – Noteikumi par sociālajām garantijām) noteiktajā kārtībā un apmērā:
     1. sakarā ar komandējumu veic apdrošināšanu un kompensē transporta izdevumus;
     2. kompensē izdevumus, kas radušies, izmantojot sabiedrisko transportu deputāta pienākumu izpildei;
     3. kompensē transportlīdzekļa nolietojumu un transportlīdzekļa ekspluatācijas izdevumus, ja deputāta pienākumu izpildei nav iespējams izmantot sabiedrisko transportu vai pašvaldības transportlīdzekli un tas lieto savā īpašumā vai valdījumā esošu transportlīdzekli, līdz 45 *euro* mēnesī;
     4. kompensē zaudējumus, kas, sakarā ar deputāta pienākumu izpildi, nodarīti deputāta vai tā ģimenes locekļu mantai, kā arī veselībai nodarīto kaitējumu.
     5. sedz kvalifikācijas paaugstināšanas izdevumus, kas saistīti ar deputāta amata pienākumu pildīšanu.

1. **Atlīdzības noteikšana domes priekšsēdētājam un priekšsēdētāja vietniekam**
   1. Domes priekšsēdētāja un domes priekšsēdētāja vietnieka (turpmāk – domes vadība) amats ir algots.
   2. Lēmumu par domes vadības mēnešalgu pieņem dome, ievērojot Atlīdzības likuma nosacījumus.
   3. Pabalsti, vispārējās piemaksas, sociālās garantijas, atvaļinājumi un ar papildu atlīdzību saistītie pasākumi domes vadībai ir noteikti šī nolikuma 7.-9.punktos un tiek izmaksāti, ievērojot Atlīdzības likuma un Ministru kabineta noteikumos noteiktos gadījumus un kārtību.
2. **Mēnešalgas noteikšana domes priekšsēdētaja padomniekam** 
   1. Domes priekšsēdētāja padomnieka mēnešalgu nosaka domes priekšsēdētājs, saskaņā ar Atlīdzības likuma nosacījumiem.
   2. Pabalsti, vispārējās piemaksas, sociālās garantijas, atvaļinājumi un ar papildu atlīdzību saistītie pasākumi domes vadībai ir noteikti šī nolikuma 7.-9.punktos, un tiek izmaksāti, ievērojot Atlīdzības likuma un Ministru kabineta noteikumos noteiktos gadījumus un kārtību.
3. **Atlīdzības noteikšana izpilddirektoram un izpilddirektora vietniekam**
   1. Izpilddirektora mēnešalgu nosaka domes priekšsēdētājs, ievērojot Atlīdzības likuma nosacījumus.
   2. Izpilddirektora vietnieka mēnešalgu nosaka izpilddirektors, ievērojot Atlīdzības likuma nosacījumus.
   3. Pabalsti, vispārējās piemaksas, prēmijas, sociālās garantijas, atvaļinājumi un ar papildu atlīdzību saistītie pasākumi izpilddirektoram un izpilddirektora vietniekam ir noteikti šī nolikuma 7.-9.punktos, un tiek izmaksāti, ievērojot Atlīdzības likuma un Ministru kabineta noteikumos noteiktos gadījumus un kārtību.
4. **Mēnešalgas noteikšana iestādes vadītājam un darbiniekam**

* 1. Iestādes vadītāja mēnešalgu nosaka izpilddirektors un darbinieka mēnešalgu nosaka iestādes vadītājs, saskaņā ar Atlīdzības likuma nosacījumiem.
  2. Pabalsti, vispārējās piemaksas, sociālās garantijas, atvaļinājumi un ar papildu atlīdzību saistītie pasākumi iestādes vadītājam un darbiniekam ir noteikti izpilddirektora apstiprinātajā kārtībā.

1. **Pabalsti** 
   1. Izmaksā šādus pabalstus:
      1. atlaišanas pabalstu saskaņā ar Atlīdzības likuma nosacījumiem;
      2. pabalstu domes vadības, domes priekšsēdētāja padomnieka, izpilddirektora, izpilddirektora vietnieka, iestādes vadītāja, darbinieka nāves gadījumā vienam no viņa ģimenes locekļiem vai personai, kura uzņēmusies viņa apbedīšanu, saskaņā ar domes lēmumu.
      3. pabalstu vienas minimālās mēneša darba algas apmērā domes vadības, izpilddirektora, izpilddirektora vietnieka, iestādes vadītāja, darbinieka ģimenes locekļa (laulātā, bērna, vecāku, vecvecāku, adoptētāja vai adoptētā, brāļa, māsas, pusbrāļa vai pusmāsas) vai apgādājamā nāves gadījumā Noteikumos par sociālajām garantijām noteiktajā kārtībā.
2. **Piemaksas, kompensācijas, mācību izdevumu segšana un apdrošināšana** 
   1. Domes vadība, domes priekšsēdētāja padomnieks, izpilddirektors, izpilddirektora vietnieks, iestādes vadītājs un darbinieki var saņemt vispārējās piemaksas saskaņā ar Atlīdzības likuma nosacījumiem.
   2. Domes vadībai, domes priekšsēdētāja padomniekam, izpilddirektoram, izpilddirektora vietniekam, iestādes vadītājam un darbiniekiem ievērojot Atlīdzības likumā noteiktajos gadījumos un Noteikumos par sociālajām garantijām noteiktajā kārtībā:
      1. kompensē mācību izdevumus 30% apmērā no gada mācību maksas;
      2. sedz kvalifikācijas paaugstināšanas izdevumus un saglabā mēnešalgu;
      3. veic komandējuma apdrošināšanas un kompensē transporta izdevumus;
      4. Kompensē izdevumus, kas radušies, izmantojot sabiedrisko transportu darba pienākumu izpildei;
      5. kompensē transportlīdzekļa izdevumus par patērēto degvielu, kas radušies, izmantojot savā īpašumā vai valdījumā esošu transportlīdzekli darba pienākumu izpildei, ja nav iespējams izmantot sabiedrisko transportu vai pašvaldības transportlīdzekli, līdz 145 *euro* mēnesī, slēdzot līgumu par personīgā transportlīdzekļa izmantošanu darba pienākumu izpildei;
      6. sedz zaudējumus, kas, sakarā ar personas darba pienākumu izpildi, nodarīti personas vai tā ģimenes locekļu mantai, kā arī veselībai nodarīto kaitējumu.
   3. Dome nosaka amatus, kuros darbinieki:
      1. saņem obligāto veselības apdrošināšanu un apdrošināšanu pret nelaimes gadījumiem;
      2. saņem speciālās piemaksas par darbu, kas saistīts ar īpašu risku, un par nosacījumiem, kas saistīti ar darba specifiku, 25% no mēnešalgas.
   4. Domes vadības, domes priekšsēdētāja padomnieka, izpilddirektora, izpilddirektora vietnieka, iestādes vadītāja un darbinieku veselība var tikt apdrošināta saskaņā ar Atlīdzības likuma nosacījumiem.
   5. Sakaru izdevumu apmaksa mēnesī:
      1. domes priekšsēdētājam 50 *euro* apmērā;
      2. domes priekšsēdētāja vietniekam 40 *euro* apmērā;
      3. domes priekšsēdētāja padomniekam 30 *euro* apmerā;
      4. izpilddirektoram 30 *euro* apmērā;
      5. izpilddirektora vietniekam 30 *euro* apmērā;
      6. iestādes vadītājam 30 *euro* apmēru;
   6. Iestādes vadītājs nosaka amatus, kuros darbiniekam apmaksā sakaru izdevumus, un sakaru izdevumu apmaksas apmēru, kas nedrīkst pārsniegt iestādes vadītājam noteikto sakaru izdevumu apmaksas apmēru.
3. **Atvaļinājumi un ar papildu atlīdzību saistīti pasākumi**
   1. Domes vadībai, domes priekšsēdētāja padomniekam, izpilddirektoram, izpilddirektora vietniekam, iestādes vadītājam un darbiniekiem piešķir ikgadējo apmaksāto atvaļinājumu un saskaņā ar Atlīdzības likuma nosacījumiem izmaksā atvaļinājuma pabalstu, nepārsniedzot Atlīdzības likumā noteikto apmēru.
   2. Papildus Darba likumā noteiktajam obligāti piešķiramajam papildatvaļinājumam domes priekšsēdētājam, domes priekšsēdētāja vietniekam un izpilddirektoram piešķir apmaksātu papildatvaļinājumu par darba izpildes intensitāti un atbildību - 10 darba dienas.
   3. Domes vadībai, domes priekšsēdētāja padomniekam, izpilddirektoram, izpilddirektora vietniekam, iestādes vadītājam, darbiniekam (šajā punktā – persona) piešķir šādas apmaksātas brīvas dienas:
      1. personas laulību gadījumā - 3 darba dienas;
      2. ja personas bērns skolas gaitas uzsāk 1. – 4.klasē - 1 darba dienu pirmajā skolas dienā;
      3. personai vai tās bērnam absolvējot izglītības iestādi – 1 darba dienu izlaiduma dienā.
   4. Darba dienu saīsina par 2 stundām pirms svētku dienām, saglabājot mēnešalgu.
   5. Domes vadībai, domes priekšsēdētāja padomniekam, izpilddirektoram, izpilddirektora vietniekam, iestādes vadītājam un darbiniekam saskaņā ar Atlīdzības likuma nosacījumiem:
      1. piešķir mācību atvaļinājumu 20 darba dienas gadā studiju gala pārbaudījumu un valsts pārbaudījumu kārtošanai, saglabājot mēnešalgu;
      2. var piešķirt mācību atvaļinājumu līdz 10 darba dienām semestra pārbaudījumu kārtošanai vai promocijas darba izstrādei, saglabājot mēnešalgu.
   6. Pabalstu 750 *euro* apmērā vienu reizi kalendārajā gadā izmaksā domes priekšsēdētājam, priekšsēdētāja vietniekam, domes priekšsēdētāja padomniekam, izpilddirektoram, izpilddirektora vietniekam, iestādes vadītājam, darbiniekam, kura apgādībā ir persona līdz 18 gadu vecumam ar invaliditāti.
4. **Noslēguma jautājumi**
   1. Nolikums stājas spēkā 2023.gada 1.janvārī.

Domes priekšsēdētājs A.Rāviņš